**Avaxıl** — Azərbaycan Respublikasının Şamaxı rayonunun Avaxıl inzibati ərazi vahidində kənd.

Avaxıl çayın (Ağsu çayın mənbəyi) sahilindədir. Yaşayış məntəqəsinin adı ərazisindəki mineral bulağın adından goturulub.Yerli toponimikada bu adın hava axan, havası bol olan yer və s.mənada izahları vardır.

Mədəniyyəti
-----------

Kənddə XIX əsrə aid məscid binası və hələ tam öyrənilməmiş qədim qəbristanlıqlar, o cümlədən Ömər Soltan Xəlvəti Avaxıli, Əhməd Rəvanı, qəbristanlıqları və Pir Qulu, Murad piri, Feyzulla piri, Alçalı pir, Pir Hüseyn, Pir Hacı, Dünya nənə və b. ziyarətgahlar mövcuddur. Ümumiyyətlə kənd ərazisinin bəzi yerlərindən saxsı qırıqları, saxsı kəhrizlərə və başqa maraq doğuran tapıntılara rast gəlinsə də heç zaman tarixi-arxeoloji tədqiqatlar aparılmamışdır.

Coğrafiyası və iqlimi
---------------------

Kənd dəniz səviyyəsindən 1.386 metr hündürlükdə, rayonun inzibati mərkəzi Şamaxı şəhərindən 29 km uzaqlıqda yerləşir. Kənd Qabandağ silsiləsinin ətəyində Yekəqurşaqlı və Hallacı aşırımlarının arasında yerləşir. Ərazisində onlarla şirin su mənbələri , gözəl səfalı bulaqlar, o cümlədən müalicəvi əhəmiyyətli "İlisu" suyu vardır. Şamaxı rayonunun ən böyük şirin su mənbələrindən olan Qırxbulaq, Qoşabulaq, Kamil bulağı, Buzbulaq, Şıxbulağı, Nehrə bulağı, Şaqqulu bulaq, Əzgilli bulaq, Avaxıl bulağı, Böyük bulaq, İlisu, Kötüklü, Şirəli bulaq,Cəfər bulağı, Qaraçöhrə bulağı,Sərçə bulağı və bundan savayı onlarla şirin su mənbələri mövcuddur.

Avaxıl ərazisində maraq doğuran və gümanki təhrif olunaraq dəyişilmiş toponimlər - Mecbil, Aşağı yer, Çərşümə, Süpbiçən, Siyadahar, Kəlaxar, Araxçın, Gorxana, kimi ərazilər qədim yaşayış izləri olan məskənlər kimi tanınır.

Əhalisi
-------

Kənd Avaxıl kənd inzibati-ərazi dairəsinə daxildir. Ev sahiblərinin sayı 2,çadır sahibi 31 nəfərdir və 69 nəfər sakin var. Avaxıl kəndinin əhalisi azərbaycanlılardan ibarətdir.

İqtisadiyyatı
-------------

Keçmiş 3 ildə kəndə 5.000 turist gəlmişdir. Kəndə 24 saat elektrik enerjisi verilir. Kənd ərazisində "QOŞABULAQ" ,"Fortuna" ,"Qızıldaş", "Dağlar qoynunda" və başqa bir çox istirahət mərkəzləri mövcuddur.

Şəkilləri
---------

* Ümumi görünüşüÜmumi görünüşü
* MəktəbMəktəb
* Avaxıl bələdiyyəsiAvaxıl bələdiyyəsi
* "Dağlar qoynunda" Ailəvi İstirahət Mərkəzi"Dağlar qoynunda" Ailəvi İstirahət Mərkəzi

Həmçinin bax
------------

* Buta (film, 2011)

İstinadlar
----------

1. ↑  "Azərbaycan toponimlərinin ensiklopedik lüğəti". İki cilddə. I cild. Bakı, "Şərq-Qərb", 2007, səh.88
2. ↑  "İlham Əliyev Şamaxıda Pir Ömər Sultan ziyarətgahında olub". 2021-04-13 tarixində arxivləşdirilib. İstifadə tarixi: 2020-05-26.
3. 1 2 3 4 5 6  Azərbaycan Respublikası Mədəniyyət və Turizm Nazirliyi: Kəndlər haqqında məlumat: Şamaxı rayonu haqqında məlumat

Xarici keçidlər
---------------


Vikianbarda ***Avaxıl*** ilə əlaqəli mediafayllar var.  

* Youtube-da bax: Şamaxı abidələri (film, 09.09.2007)

| ⛭Şamaxı rayonunun yaşayış məntəqələri |
| --- |
| Şəhərlər | Şamaxı |  |
| Qəsəbələr | Aşkar • Mədrəsə • Pirqulu • Sabir • Şəhriyar  • Yusif Məmmədəliyev |
| Kəndlər | Acıdərə • Adnalı • Avaxıl • Bağırlı • Birinci Çağan • Birinci Çaylı • Böyük Xınıslı • Cabanı • Çarhan • Çıraqlı • Çölgöylər • Çuxuryurd • Dağ Bağırlı • Dəmirçi • Dədəgünəş • Əhmədli • Əngəxaran • Ərçiman • Göylər • Göylərdağ • Günəşli • Hacılı • Hacıqədirli • Həmyəli • İkinci Cabanı • İkinci Çağan • İkinci Çaylı • Keçmədin • Kərkənc • Kələxana • Qaladərəsi • Qaravəlli • Qaleybuğurd • Qızmeydan • Qonaqkənd • Qurdtəpə • Quşçu • Laləzar • Meysəri • Məlikçobanlı • Mərzəndiyə • Məlhəm • Məlcək • Mirikənd • Muğanlı • Nağaraxana • Nüydü • Ovculu • Pirbəyli • Sabirli • Səfalı • Sis • Şərədil • Şirvan • Talışnuru • Yenikənd • Yeni Qızmeydan • Zarat Xeybəri |
| Ləğv olunmuş kəndlər | Şaumyanabad |

|  |  |
| --- | --- |
| Şamaxı rayonu | *Şamaxı rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

|  |  |
| --- | --- |
| Kənd | *Kənd ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |